2004D0804 — FI — 26.07.2007 — 001.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:









▼B

EUROOPAN PARLAMENTIN JA NEUVOSTON PÄÄTÖS N:o 804/2004/EY,

tehty 21 päivänä huhtikuuta 2004,

yhteisön tukiohjelman perustamisesta yhteisön taloudellisten etujen suojaamiseksi toteutettavien toimien tukemiseksi (Herkules-ohjelma)







EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 280 artiklan 4 kohdan, ottavat huomioon komission ehdotuksen, ottavat huomioon tilintarkastustuomioistuimen lausunnon ( 1 ), noudattavat EY:n perustamissopimuksen 251 artiklassa määrättyä menettelyä ( 2 ), sekä katsovat seuraavaa: (1) Yhteisön ja jäsenvaltioiden tavoitteena on torjua yhteisön taloudellisiin etuihin kohdistuvia petoksia ja muuta laitonta toimintaa. Tämän tavoitteen saavuttamiseksi on tarpeen käyttää kaikkia käytettävissä olevia keinoja säilyttäen kuitenkin jäsenvaltioiden ja yhteisön vastuualueiden nykyinen jako ja tasapaino. (2) Kaikki toimet, joiden tavoitteena on lisätä tiedotusta, toteuttaa tutkimuksia, antaa koulutusta taikka teknistä tai tieteellistä apua petostentorjunnan alalla, parantavat merkittävästi yhteisön taloudellisten etujen suojaa. (3) Vastedes on syytä edistää toimia tällä alalla ja tukea alalla aktiivisten elinten toimintaa myöntämällä toiminta-avustuksia. Kokemus on jo osoittanut yhteisön tasolla myönnetyn tuen arvon verrattuna kansallisella tasolla toteutettuihin tukitoimiin. (4) Elimiä ja toimia tuettiin vuoteen 2003 määrärahoista, jotka on otettu Euroopan unionin yleisen talousarvion budjettikohtiin A03600 ja A03010 ”Eurooppalaisten lakimiesyhdistysten toimintaan liittyvät konferenssit, kongressit ja kokoukset yhteisön taloudellisten etujen suojelemiseksi” ja kohtaan B5-910 ”Yleiset petostentorjuntatoimet”. (5) Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 ( 3 ) 112 artiklassa asetetaan tiukkoja ehtoja taloudellisen avun myöntämiselle perussäädöksessä yksilöidyille, jo käynnistetyille toimille. (6) On siis syytä antaa tällainen perussäädös kaikkien nykyisten tukien tehostamiseksi ja täydentämiseksi tällä päätöksellä, jolla perustetaan pitkäaikainen, jäsennelty, erityinen ja monialainen yhteisön toimintaohjelma. (7) On syytä avata ohjelma kaikille EU:n jäsenvaltioille ja sen lähialueen maille, kun otetaan huomioon, miten tärkeää on varmistaa yhteisön taloudellisten etujen tehokas ja yhtäläinen suojelu myös jäsenvaltioiden ulkopuolella. (8) Euroopan parlamentti, neuvosto ja komissio ovat asetuksen (EY, Euratom) N:o 1605/2002 antamisen yhteydessä sitoutuneet huolehtimaan siitä, että kyseinen perussäädös tulee voimaan varainhoitovuonna 2004. (9) Myös tukea koskevissa, käyttöön otettavissa yksityiskohtaisissa säännöissä on syytä ottaa huomioon yhteisön taloudellisten etujen suojaamisessa aktiivisten elinten erityisluonne. (10) Tässä päätöksessä vahvistetaan ohjelman koko voimassaoloajaksi ohjelman rahoituspuitteet, joita budjettivallan käyttäjä pitää ensisijaisena ohjeenaan talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen 33 kohdan mukaisesti ( 4 ). (11) On suotavaa, että komissio antaa Euroopan parlamentille ja neuvostolle Euroopan petostentorjuntaviraston (OLAF) väliraportin nykyisen ohjelman toteuttamisesta ja mainitun viraston loppuraportin ohjelman tavoitteiden saavuttamisesta. (12) Tässä päätöksessä noudatetaan toissijaisuuden ja oikeasuhteisuuden periaatteita. (13) Tämä päätös ei vaikuta avustuksiin, joita myönnetään yhteisön taloudellisten etujen suojaamiseksi lainvalvontaa koskevien ohjelmien perusteella, sekä katsovat seuraavaa: OVAT PÄÄTTÄNEET SEURAAVAA:







▼M1

1 artikla

Ohjelman tavoitteet

1. Tällä päätöksellä perustetaan yhteisön toimintaohjelma yhteisön taloudellisten etujen suojaamiseksi toteutettavien toimien tukemiseksi. Tätä ohjelmaa kutsutaan Herkules II -ohjelmaksi, jäljempänä ”ohjelma”.

2. Ohjelmalla edistetään toimia tässä päätöksessä esitettyjen yleisten arviointiperusteiden mukaisesti. Siinä keskitytään erityisesti seuraavien tavoitteiden saavuttamiseen:

a) jäsenvaltioiden viranomaisten, komission ja OLAFin rajat ylittävän ja monialaisen yhteistyön tehostaminen;

b) jäsenvaltioiden, liittyvien valtioiden ja ehdokasvaltioiden alueelle yhteisymmärryspöytäkirjan mukaisesti rakennettavat verkostot, jotka edistävät tietojen, kokemusten ja parhaiden käytäntöjen vaihtoa siten, että samalla kunnioitetaan kunkin jäsenvaltion omia perinteitä;

c) teknisen ja operationaalisen tuen antaminen jäsenvaltioiden lainvalvontaviranomaisille ja erityisesti tulliviranomaisille, kun ne torjuvat rajat ylittävää laitonta toimintaa;

d) maantieteellisen tasapainon varmistaminen toiminnan tehokkuutta heikentämättä siten, että kaikki jäsenvaltiot, liittyvät valtiot ja ehdokasvaltiot sisällytetään mahdollisuuksien mukaan yhteisymmärryspöytäkirjan mukaisesti ohjelmasta annettavan rahoituksen piiriin;

e) toimien moninkertaistaminen ja tehostaminen herkimmiksi määritetyillä aloilla, erityisesti savukkeiden salakuljetuksen ja väärennösten alalla.

▼M1

1 a artikla

Toimet

Ohjelma pannaan täytäntöön seuraavilla toimilla, joilla yhteisön taloudellisia etuja suojataan muun muassa savukkeiden salakuljetuksen ja väärentämisen ehkäisemiseksi ja torjumiseksi:

a) kansallisten viranomaisten tekninen avustaminen seuraavilla toimilla: i) rajat ylittävää yhteistyötä ja yhteistyötä OLAFin kanssa edistävien erityisosaamisen, välineiden ja tietotekniikan välittäminen; ii) yhteisten operaatioiden tukeminen; iii) henkilöstövaihdon tehostaminen;

b) koulutus, seminaarit ja konferenssit, joiden tarkoituksena on: i) yhteisön ja jäsenvaltioiden kansallisten mekanismien paremman tuntemuksen lisääminen; ii) kokemusten vaihto jäsenvaltioiden, liittyvien valtioiden ja ehdokasvaltioiden viranomaisten kesken; iii) jäsenvaltioiden, liittyvien valtioiden ja ehdokasvaltioiden toimien yhteensovittaminen; iv) osaamisen, erityisesti operatiivisen osaamisen levittäminen; v) merkittävän tutkimustoiminnan, esimerkiksi tutkimusten tukeminen; vi) käytännön työtä tekevien ja akateemista työtä tekevien välisen yhteistyön parantaminen; vii) yhteisön taloudellisten etujen suojaamista koskevan tietoisuuden lisääminen tuomarikunnan ja muiden oikeusalan ammattiryhmien keskuudessa;

c) tuen antaminen seuraavilla toimilla: i) tietojen lähteille pääsyä ja tietojen analysointia edistävien erityisten tietokantojen ja tietoteknisten välineiden kehittäminen ja tarjoaminen; ii) tietojen vaihdon lisääminen; iii) tietoteknisten välineiden kehittäminen ja tarjoaminen tutkimusta, valvontaa ja tiedustelutoimintaa varten.

▼M1

2 artikla

Yhteisön rahoitus;

1. Yhteisön myöntämä rahoitus voi olla asetuksen (EY, Euratom) N:o 1605/2002 mukaisesti oikeudelliselta muodoltaan:

a) avustus;

b) julkisia hankintoja koskeva sopimus.

2. Saadakseen yhteisön avustusta yhteisön taloudellisten etujen suojaamiseksi toteutettavaan toimeen avustuksen saajan on noudatettava tämän päätöksen säännöksiä. Toimen on noudatettava yhteisön taloudellisten etujen suojaamiseksi toteutettavan yhteisön toiminnan pohjana olevia periaatteita, ja vuotuisen tukiohjelman painopisteiden mukaisesti on otettava huomioon asiaan liittyvissä ehdotuspyynnöissä vahvistetut erityiset perusteet niiden painopisteiden mukaisesti, jotka on vahvistettu tämän päätöksen mukaiset yleiset perusteet tarkemmin määrittävässä vuotuisessa tukiohjelmassa.

3. Yhteisön myöntämä rahoitus kattaa julkisia hankintoja koskevien sopimusten kautta tai myönnettävillä avustuksilla sellaisten toimien toimintamenot, jotka toteutetaan yhteisön taloudellisten etujen suojaamisen alalla.

4. Sellaisten elinten toteuttamien toimien, jotka voivat saada ohjelman mukaista yhteisön tukea (julkisia hankintoja koskeva sopimus tai avustus), on kuuluttava toimiin, joilla pyritään tehostamaan taloudellisten etujen suojaamisen alalla suoritettavia yhteisön toimenpiteitä ja joilla pyritään edistämään yhteiseurooppalaisia etuja tällä alalla tai täyttämään Euroopan unionin poliittiset tavoitteet tällä alalla.

▼M1

2 a artikla

Yhteisön tukeen oikeutetut elimet

Seuraavat elimet ovat oikeutettuja ohjelman mukaiseen yhteisön tukeen:

a) edellä 3 artiklassa määritetyn jäsenvaltion tai yhteisön ulkopuolisen maan kansalliset tai alueelliset viranomaiset, jotka edistävät yhteisön taloudellisten etujen suojaamiseksi toteutettavan yhteisön toiminnan tehostamista;

b) tutkimus- tai koulutuslaitokset, jotka ovat olleet oikeushenkilöitä vähintään vuoden ajan, jotka sijaitsevat ja toimivat jossakin 3 artiklassa määritetyssä jäsenvaltiossa tai yhteisön ulkopuolisessa maassa ja jotka edistävät yhteisön taloudellisten etujen suojaamiseksi toteutettavan yhteisön toiminnan tehostamista;

c) voittoa tavoittelemattomat yksiköt, jotka ovat olleet oikeushenkilöitä vähintään vuoden ajan, jotka sijaitsevat ja toimivat jossakin 3 artiklassa määritetyssä jäsenvaltiossa tai yhteisön ulkopuolisessa maassa ja jotka edistävät yhteisön taloudellisten etujen suojaamiseksi toteutettavan yhteisön toiminnan tehostamista.

2 b artikla

Tuensaajien valinta

Elimet, jotka voivat saada 2 a artiklan mukaista avustusta johonkin toimeen, valitaan ehdotuspyyntöjen perusteella ja tässä päätöksessä vahvistetut yleiset perusteet yksityiskohtaisesti esittävässä vuotuisessa tukiohjelmassa asetettujen painopisteiden mukaisesti. Avustusten, jotka myönnetään ohjelman mukaiseen toimeen, on oltava tässä päätöksessä vahvistettujen yleisten perusteiden mukaiset.

2 c artikla

Tukihakemusten arviointiperusteet

Toimia koskevissa tukihakemusten arvioimisessa otetaan huomioon:

a) ehdotetun toimen ja ohjelman tavoitteiden yhteensopivuus;

b) ehdotetun toimen täydentävyys suhteessa muihin tuettuihin toimiin;

c) ehdotetun toimen toteutettavuus eli käytännön mahdollisuudet toteuttaa toimi esitetyin keinoin;

d) ehdotetun toimen kustannus–hyöty-suhde;

e) ehdotetun toimen lisäarvo;

f) ehdotetun toimen kohdeyleisön laajuus;

g) ehdotetun toimen kansainväliset ja monialaiset näkökohdat;

h) ehdotetun toimen maantieteellinen vaikutusalue.

2 d artikla

Avustuskelpoiset menot

Avustuksen määrää laskettaessa otetaan 2 artiklan 4 kohdan mukaisesti huomioon ainoastaan toimen moitteettoman toteuttamisen kannalta välttämättömät menot.

Avustuskelpoisia ovat lisäksi menot, jotka aiheutuvat Kaakkois-Euroopan maiden vakautus- ja assosiaatioprosessiin osallistuvien Balkanin maiden ( 5 ), Venäjän federaation, Euroopan naapuruuspolitiikan soveltamisalaan kuuluvien maiden ( 6 ) sekä tiettyjen muiden kolmansien maiden, joiden kanssa yhteisö on tehnyt sopimuksen keskinäisestä avunannosta tullialalla, edustajien osallistumisesta.

▼B

3 artikla

Yhteisön ulkopuolisten maiden osallistuminen

Yhteisön toimintaohjelmaan voivat osallistua jäsenvaltioihin sijoittautuneiden avustuksen saajien ja elinten lisäksi seuraavissa valtioissa sijaitsevat avustuksen saajat ja elimet:

▼M1

a) liittyvät valtiot;

▼B

b) EFTA-/ETA-valtiot ETA-sopimuksessa määrättyjen edellytysten mukaisesti;

▼M1

c) ehdokasvaltiot, jotka ovat assosioituneet Euroopan unioniin, asianomaisten maiden kanssa tehdyissä tai tehtävissä assosiaatiosopimuksissa tai niiden yhteisöohjelmiin osallistumista käsittelevissä lisäpöytäkirjoissa määrättyjen edellytysten mukaisesti.

4 artikla

Täytäntöönpano

Yhteisön rahoitus pannaan täytäntöön asetuksen (EY, Euratom) N:o 1605/2002 mukaisesti.

▼B

5 artikla

Avustuksen myöntäminen

1. Toimiin myönnettävä avustus ei kata kaikkia avustuskelpoisia kustannuksia. Tämän ohjelman mukaisesti myönnettävästä toiminta-avustuksesta voidaan rahoittaa enintään seuraavat osuudet:

a) 50 prosenttia teknisen avun avustuskelpoisista menoista;

▼M1

b) 80 prosenttia koulutustoimista, asiantuntijavaihdon edistämisestä ja seminaarien ja konferenssien järjestämisestä aiheutuvista avustuskelpoisista menoista edellyttäen, ettei kyseessä ole 2 a artiklan a alakohdassa tarkoitettu avustuksen saaja;

c) 90 prosenttia seminaarien ja konferenssien järjestämisestä aiheutuvista avustuskelpoisista menoista edellyttäen, että kyseessä ei ole 2 a artiklan b ja c alakohdassa tarkoitettu avustuksen saaja.

▼M1 —————

▼M1

5 a artikla

Valvonta ja tilintarkastukset

1. Avustuksen saajan on varmistettava, että sen yhteistyökumppaneiden tai jäsenten hallussa olevat tositteet toimitetaan tarvittaessa komissiolle.

2. Komissio voi tarkastaa yhteisön myöntämän avustuksen käytön joko oman henkilöstönsä tai valitsemansa jonkun muun pätevän ulkopuolisen yhteisön toimesta. Tarkastuksia voidaan toimittaa koko sopimuksen voimassaolon ajan ja viisi vuotta loppumaksun suorittamisen jälkeen. Komissio voi tarkastustulosten perusteella tehdä päätöksiä varojen takaisinperinnästä.

3. Komission henkilöstöllä sekä komission valtuuttamilla ulkopuolisilla henkilöillä on asian vaatima oikeus päästä tiloihin, joissa toimea toteutetaan, ja kaikkiin, myös sähköisiin, tietoihin, jotka ovat tarpeen 2 kohdassa tarkoitettujen tarkastusten toimittamiseksi.

4. Euroopan tilintarkastustuomioistuimella ja OLAFilla on samat oikeudet, erityisesti oikeus päästä avustuksen saajan tiloihin, kuin 3 kohdassa tarkoitetuilla henkilöillä.

5. Yhteisön taloudellisten etujen suojaamiseksi petoksia ja muita väärinkäytöksiä vastaan komissio suorittaa lisäksi paikan päällä tarkastuksia tämän ohjelman puitteissa neuvoston asetuksen (Euratom, EY) N:o 2185/96 ( 7 ) mukaisesti. Tutkimukset suorittaa tarvittaessa OLAF Euroopan parlamentin ja neuvoston asetuksen (EY) N:o 1073/1999 ( 8 ) mukaisesti.

▼B

6 artikla

Loppumääräykset

▼M1

1. Ohjelman toteuttamista jatketaan 1 päivästä tammikuuta 2007, ja se päättyy 31 päivänä joulukuuta 2013.

2. Ohjelman toteuttamiseen varatut rahoituspuitteet vuosiksi 2007–2013 ovat 98 525 000 euroa.

▼B

3. Budjettivallan käyttäjä myöntää vuosittaiset määrärahat rahoitusnäkymien rajoissa.

▼M1

7 artikla

Seuranta ja arviointi

Komissio (OLAF) antaa Euroopan parlamentille ja neuvostolle vuosittaiset tiedot ohjelman tuloksista. Annettuihin tietoihin on sisällytettävä tiedot ohjelman yhteensopivuudesta ja täydentävyydestä muihin Euroopan unionin tason ohjelmiin ja toimiin verrattuna.

Riippumaton arviointi ohjelman täytäntöönpanosta, tulosarviointi ja tavoitteiden saavuttaminen mukaan luettuina, suoritetaan 31 päivään joulukuuta 2010 mennessä.

Komissio (OLAF) antaa Euroopan parlamentille ja neuvostolle kertomuksen nykyisen ohjelman tavoitteiden saavuttamisesta 31 päivään joulukuuta 2014 mennessä.

▼M1

7 a artikla

Ohjelman hallinnointi

Komission voi kustannus-hyötyanalyysin perusteella käyttää asiantuntijoita sekä kaikkia muita teknisen ja hallinnollisen avun muotoja, joihin ei liity erillisin palvelusopimuksin ulkoistettuja julkishallinnon tehtäviä. Lisäksi komissio voi rahoittaa tutkimuksia ja järjestää asiantuntijoiden kokouksia, joiden tarkoituksena on helpottaa ohjelman toteuttamista, sekä toteuttaa ohjelman tavoitteen täyttämiseen suoraan liittyviä tiedotus-, julkaisu- ja levittämistoimia.

▼B

8 artikla

Voimaantulo

Tämä päätös tulee voimaan seuraavana päivänä sen jälkeen, kun se julkaistaan Euroopan unionin virallisessa lehdessä.

▼M1 —————